
ПРОГРАМА ЗА ХРАНИ И ОСНОВНО МАТЕРИАЛНО ПОДПОМАГАНЕ

ЕВРОПЕЙСКИ СОЦИАЛЕН ФОНД ПЛЮС


ИМЕ НА ОПЕРАЦИЯТА: BG05SFPR003-1.001 „ТОПЪЛ ОБЯД“ 
Име на бенефициента: ОБЩИНА НОВО СЕЛО
Проект: „Топъл обяд в Община Ново село“

   ДОГОВОР № BG05SFPR003-1.001-0219-С09 „Топъл обяд в Община Ново село“, финансиран по Програма за храни и основно материално подпомагане 2021 -2027 г., съфинансирана от Европейския социален фонд плюс, операция 
BG05SFPR003-1.001– „Топъл обяд“

   Община Ново село уведомява всички потребители на социалната услуга „Топъл обяд“, че срокът на проект „Топъл обяд в Община Ново село“, изпълняван по Договор                              № BG05SFPR003-1.001-0219-С09  по процедура за директно предоставяне на безвъзмездна финансова помощ BG05SFPR003-1.001 - „Топъл обяд“ по Програма за храни и основно материално подпомагане 2021-2027, съфинансирана от Европейски социален фонд плюс, се удължава до 16.07.2027 г.

   Основната цел на проекта е осигуряване на здравословна, разнообразна и питателна топла храна за обяд, която съдържа супа, основно ястие, хляб и поне веднъж седмично десерт на хора, които не са в състояние сами или с помощта на свои близки да си осигуряват такава. Храната се приготвя и предоставя на 100 потребители всеки делничен ден от седмицата, с изключение на празничните и почивни дни.

   Основни целеви групи за предоставяне на топъл обяд са:
- лица и семейства без доходи или с ниски доходи, възрастни семейства пенсионери и самотно живеещи пенсионери, които имат ниски доходи, не могат да се издържат с тези доходи и имуществото си и не получават подкрепа от близките си;
- лица, обект на социално подпомагане, включително и от кръга на лицата по чл. 4, ал. 1 от Наредбата, които са в невъзможност да задоволят основните си жизнени потребности и за тях е установена нужда от ежедневна допълнителна подкрепа;
-лица с ниски доходи, които поради налични увреждани или здравословни ограничения са със затруднено или невъзможно самообслужване, в това число самотни лица с трайни увреждания с ниски лични доходи от пенсия, за които няма подходящ кандидат за асистент по механизма лична помощ;
- лица, които поради инцидентни обстоятелства са в затруднена и уязвима ситуация и за тях е установена нужда от този вид подпомагане;
- скитащи и бездомни лица;
- лица от уязвими групи – граждани на трети страни, по смисъла на § 1, т. 17 от допълнителните разпоредби от Закона за убежището и бежанците.



    Всички заинтересовани лица могат да подават документи за включване в Община Ново село ул. ,,Арх. Илия Попов”  № 89” в „Център за административно обслужване” всеки работен ден от 8.30 ч. до 17.00 ч.

  При необходимост от допълнителна информация и възникнали въпроси може да се обадите на телефон: +359 9316/ 22 – 25.

